2015. 12. 30.

Hatvan Város Önkormányzata

Sajtóközlemény

Energiatakarékosabbá vált a hatvani Bajza József Gimnázium és Szakközépiskola

**Befejeződtek „A Hatvani Bajza József Gimnázium és Szakközépiskola épületének energetikai fejlesztése” című projekt kivitelezési munkái.**

Hatvan Város Önkormányzata sikeresen pályázott, a Középületek kiemelt jelentőségű épületenergetikai fejlesztése című pályázati felhívásra. Az önkormányzat az elnyert 71.730.362 forint támogatás segítségével a KEOP-5.7.0/15-2015-0116 azonosító számú projektet valósította meg.

A projekt megvalósulási helyszíne a Hatvani Bajza József Gimnázium és Szakközépiskola, mely a Balassi Bálint út 17. szám alatt található. A nyílászárók cseréjét, alacsony hőtechnikai minőségük és fokozott elhasználódásuk tette indokolttá. Az utólagos hőszigetelés az energiatakarékos üzemeltetés érdekében elengedhetetlen volt. Az intézmény korszerűsítés előtti üzemeltetési és fenntartási költségei nagyon magasak voltak.

A beruházás célja az épület működési költségeinek csökkentése, a magasabb komfortfokozat elérése, valamint a CO2 és az üvegház-hatású gázok kibocsátásának csökkentése, a mérsékeltebb fosszilis energiafelhasználás elérése. A projekt megvalósulása nemcsak az önkormányzatnak jelent költségmegtakarítást, de a lecsökkenő energiahordozó (földgáz) felhasználás környezetvédelmi szempontból is előrelépés.

A pályázat keretében megvalósult 329 m2 homlokzatfelület és 22 m2 lábazatfelület hőszigetelése. Továbbá 353 m2 lapos tető hő- és vízszigetelése és 693 m2 padlásfödém került megvalósításra. Mindezeken túl az épület valamennyi nyílászárója, mindösszesen 193 db homlokzati nyílászáró cseréje is megtörtént.

A pályázat eredményeképpen az energiahatékonyság növelés révén megtakarított éves elsődleges (primer) energiahordozó mennyisége422.7 GJ/év lesz, az ÜHG-kibocsátás csökkentése (CO2 eq) pedig 23.29 t/év.

A Környezet és Energia Operatív Program keretében Hatvan Város Önkormányzata 71.730.362,- forint vissza nem térítendő európai uniós támogatást nyert el a fenti fejlesztés megvalósítására.

A projekt azonosító száma: KEOP-5.7.0/15-2015-0116

A projekt az Európai Unió támogatásával, a Kohéziós Alap társfinanszírozásával valósult meg.